ACTE  NECESARE  IN  VEDEREA  TRANSCRIERII  CERTIFICATELOR 

            DE  STARE  CIVILA   ELIBERATE  DE  AUTORITATILE  STRAINE:

ATENŢIE!    Actele de stare civilă ale cetăţenilor români întocmite în străinătate, la autorităţile locale competente, se transcriu, obligatoriu, în registrele de stare civilă române, în termen de 6 luni de la întoarcerea în ţară sau de la primirea din străinătate a certificatului ori extrasului de stare civilă.


    DOCUMENTE   NECESARE:   

 
* Cererea de transcriere se adresează primarului localităţii în raza căreia îşi are domiciliul solicitantul, se depune personal  sau  prin împuternicit cu procură specială autentificată. Pentru cetăţenii români cu domiciliu în străinătate aceasta se depune la ultimul domiciliu avut în ţară, iar dacă nu au avut vreodată domiciliu în România, la Primăria Sectorului 1 al municipiului Bucureşti. Minorii peste 14 vor solicita transcrierea în nume propriu, asistaţi de unul dintre părinţi sau, după caz, de tutore. Legitimarea acestora se va face, obligatoriu, cu act de identitate/paşaport şi cu adeverinţa eliberată de S.P.C.L.E.P.  din care să rezulte ultimul domiciliu avut de părinţii acestora în ţară;   

* actul de identitate în original şi xerocopie (buletin de identitate, carte de identitate, carte de identitate provizorie) pentru cetăţenii români cu domiciliul în ţară şi paşaportul pentru cetăţenii români cu domiciliul în străinătate ( CRDS), dovada privind statutul juridic faţă de statul român în cazul în care nu pot face dovada cetăţeniei române); 

* pentru cetăţenii români cu domiciliul în străinătate care solicită transcrierea - adeverinţă din care să rezulte ultimul domiciliu avut în ţară, eliberată de formaţiunea de evidenţă informatizată a persoanei a ultimului loc de domiciliu, necesară în vederea stabilirii cu exactitate a primăriei competente să primească cererea .

 

*certificatul ori extrasul de naştere, căsătorie, deces în original care să conţină APOSTILA conform Convenţiei de la Haga din 1961, sau  extrasul multilingv în original (eliberat în aplicarea Convenției semnate la Viena la data de 08.09.1976) ; 

* fotocopie (xerocopie) legalizată a certificatului sau extrasului de naştere, căsătorie, deces de un notar public (din ţară sau din străinătate) sau de oficiul consular român; 

* traducere în limba română a certificatului sau extrasului de naştere, căsătorie, deces autentificată de un notar public (din ţară sau din străinătate) sau de oficiul consular român;

· 2   - 


* PROCURĂ SPECIALĂ ÎN ORIGINAL( cu specificarea: PENTRU TRANSCRIEREA ACTULUI DE NAŞTERE, CĂSĂTORIE, DECES ŞI ELIBERAREA CERTIFICATULUI ROMÂNESC) şi traducerea în limba română, autentificată de un notar public (din ţară sau din străinătate) sau de oficiul consular român; 

*Declaraţie cu privire la domiciliul minorului, dată de către părintele care solicită transcrierea (autentificată de oficiul consular român sau de un notar public din ţară sau străinătate), din care să rezulte că după transcrierea certificatului de naştere al copilului, acesta va fi trecut la domiciliul tatălui, sau al mamei. Părintele care solicită transcrierea direct ( nu prin împuternicit) la Primăria de domiciliu, poate da declaraţia în faţa ofiţerului de stare civilă.

 

*Declaraţii notariale din partea ambilor soţi, dacă sunt cetăţeni români, sau numai a soţului cetăţean român, cu privire la numele purtat după căsătorie (autentificată de oficiul consular român sau de un notar public din ţară sau străinătate), în situaţia în care, în certificatul/extrasul de căsătorie procurat din străinătate, nu se face referire la numele soţilor după căsătorie; 



* Documente justificative pentru completarea unor rubrici (copii xerox ale certificatelor de stare civilă ale părinţilor);

În cazul transcrierii certificatului de deces, cererea se adresează primarului unităţii administrativ-teritoriale a locului de domiciliu al solicitantului sau primarului unităţii administrativ teritoriale de la ultimul domiciliu avut în ţară de către persoana decedată. 

*actul de identitate în original şi xerocopie a solicitantului (buletin de identitate, carte de identitate, carte de identitate provizorie) pentru cetăţenii români cu domiciliul în ţară şi paşaportul pentru cetăţenii români cu domiciliul în străinătate (CRDS); 

* pentru cetăţenii români cu domiciliul în străinătate care solicită transcrierea adeverinţă din care să rezulte ultimul domiciliu avut în ţară, eliberată de formaţiunea de evidenţă informatizată a persoanei a ultimului loc de domiciliu, necesară în vederea stabilirii cu exactitate a primăriei competente să primească cererea .


NOTĂ: Neprezentarea certificatelor de stare civilă sau a extraselor eliberate de autorităţile străine, ofiţerului de stare civilă de la locul de domiciliu, pentru transcriere în registrele de stare civilă române, în termen de 6 luni (art.43,alin. 3 din L.119/1996) constituie contravenţii la regimul actelor de stare civilă, sancţionate cu amendă dela 100 până la 200 lei  dacă nu sunt săvârşite în astfel de condiţii încât, potrivit legii penale, sunt considerate infracţiuni (art. 62 alin. 1 lit.e şi alin. 2 din Legea nr.119/1996, cu modificările ulterioare). 


